
REFERAT
Privind aprobarea Agendei manifestărilor culturale din anul 2009
 ale Filarmonicii „Banatul” Timisoara

Având în vedere solicitarea nr. SC2009 – 000128/06.01.2009 a Filarmonicii „Banatul” Timisoara prin care se solicită sprijin financiar pentru organizarea manifestărilor culturale din anul 2009, şi ţinându-se cont de prevederile art. 21, alin. 1, lit. (a) din OG nr.21/ 2007 privind instituţiile şi companiile de spectacole sau concerte, precum si desfăşurarea activităţilor de impresariat artistic, potrivit căruia “finanţarea programului minimal anual prevăzut în contractul de management se asigură din subvenţii acordate de la bugetul de stat sau de la bugetele locale, după caz”.

Propunem, având în vedere Legea nr. 273/ 2006 privind finanţele publice locale, având în vedere art. 36, alin.2, lit. (b) si (d) si alin.6, lit. (a), pct.4  din Legea nr. 215/ 2001 privind administraţia publică locală şi în conformitate cu art.45 din Legea nr. 215/ 2001 privind administraţia publică locală, si conform OUG nr.189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public, si conform OG nr. 51/ 1998 privind îmbunătăţirea sistemului de finanţare a programelor şi proiectelor culturale aprobata prin Legea nr. 245/ 2001, precum si potrivit OG nr. 9/ 1996 privind îmbunătăţirea sistemului de finanţare a instituţiilor publice de cultura finanţate din venituri extrabugetare şi alocaţii de la bugetul de stat sau de la bugetele locale, precum şi a sistemului de salarizare a personalului din aceste instituţii, alocarea sumei de 480.000 lei din cap.67.02.05 – servicii recreative si sportive”, cap.67.02.06 - servicii religioase, 67.02.50 – alte servicii in domeniul culturii, recreării si religiei.


Agenda manifestarilor culturale pentru anul 2009 cuprinde proiectele:
1. „Serate muzicale camerale prin oraşele bănăţene”

2. „Familii de muzicieni”

3. Festivalul de muzică veche, ediţia a II-a

4. CONCERT dedicat Zilei Europei) 

5. Zilele muzicii de orgă din Banat, Timorgelfest 2009
6. Festivalul Internaţional „Timişoara muzicală”ediţia a XXXIV-a 

7. MERIDIANE MUZICALE INTERNAŢIONALE
8. Zilele Muzicale „George Enescu” 
9. Toamna muzicală bănăţeană
10. GALA BLUES-JAZZ ediţia a  XVIX-a

11. CONCURSUL INTERNAŢIONAL DE FLAUT ediţia a XIII-a

12. ZILELE MUZICII SACRE ediţia a XVI-a 
13. CONCERT EXTRAORDINAR DE ANUL NOU

